Nokia ja MTV Eesti kutsuvad koolinoori osalema enneolematul Libabändi konkursil.    Täna, 3. novembril 2008 algab Nokia ning MTV Eesti koostöös muusikahuvilistele ning kuulsusejanus koolinoortele suunatud Libabändi konkurss. Tegemist on esimese omataolise konkursiga, kus erinevalt tavapärastest noorte muusikute jõukatsumistest ei hinnata reaalseid demosalvestusi või lavaesinemisi. Noortel popstaari-hakatistel pole tarvis raiuda rokisaurusi põrmustavaid kitarririffe ega pritsida räpikunnide väärilisi riime - määravaks saavad hoopis fantaasia, stiilitaju ning PR-võimed. Pole ju MTV põlvkonna  mõjukaimad popstaarid tingimata virtuooslikud pillimehed, vaid osavad näppajad ja nutikad visionäärid, kes mõistavad olla õigel ajal õiges kohas ja, mis peamine, õiges väljaandes.    Libabändi konkursil osalemiseks tuleb kokku kutsuda punt klassikaaslasi või sõpru, mõelda välja võlts-artisti kollektiivne identiteet ja nimi, olematu, ent seda muljetavaldavam biograafia ja diskograafia, klõpsida vastloodud libabändist stiilsed fotod, salvestada käepäraste vahenditega video vms. Kõige selle varal  tuleb libabändile luua kasutajakonto internetikeskkonnas MySpace.    MySpace'is loodud libabändide profiile saab võistlusele registreerida kampaanialehel nokia.ee/muusika kuni 20. novembrini. Kampaania vältel toimuva rahvahääletuse põhjal selgitatakse välja 5 populaarsemat "feikarit", kellele langeb osaks au esineda 2009. aasta jaanuaris koos kuulsate päris-bändidega Nokia KõikVõimas Muusika Galal. Lisapreemiana saavad 5 sisutihedamat ja stiilsemat libabändi osaleda Nokia Music Lessons tunnis, mida  viib läbi MTV koos oma ala ekspertide ning tegevmuusikutega. Igast muusikatunnist tehakse reportaaž, mida näidatakse MTV Eesti eetris.    Libabändi loomise hõlbustamiseks on Nokia ja MTV loonud nokia.ee/muusika veebilehele ülevaatliku muusikastiilide spikri, mille abil saab mõne minutiga selgeks, mis vahe on diskol ja indie'l, kes oli Ozzie ning kust leiab hindamatut teavet kõige selle kohta, mida kooli muusikatunnis ei õpetata ning mida vanemad ei mäleta. Lisaks näitab MTV Eesti novembri lõpuni  igal reedel ja laupäeva mõnele spetsiifilisele muusikastiilile pühendatud Top10@10 erisaateid.    Tähti sünnib nii metropolides kui depressiivsetes Eesti väikelinnades ning neil kõigil on õigus elada oma kõige julgemate fantaasiate vääriliselt! Fake You!      Lisainfo:    nokia.ee/muusika  mtveesti.ee